הרשות לפיתוח כלכלי-חברתי של המגזר החרדי

הרשות לפיתוח כלכלי-חברתי של המגזר החרדי היא יחידה של משרד ראש הממשלה האמונה על הפיתוח הכלכלי, החברתי וצמצום הפערים בחברה הישראלית בין האוכלוסייה החרדית לציבור הכללי במדינת ישראל, הרשות הוקמה מכוח החלטה 182 של הממשלה ראש הרשות הוא רועי אסף. את הרשות הקים סגן שרת התחבורה, אורי מקלב כיחידה במשרד ראש הממשלה כחלק מההסכמים הקואליציוניים שנחתמו לקראת השבעתה של ממשלת ישראל השלושים וחמש, בדצמבר של אותה שנה החליטה הממשלה על הקמת מוקד ארצי לפניות ציבור שתפקידו לתת מענה לפניות ציבור מהמגזר החרדי תוך הנגשת השירותים הממשלתיים הרלוונטיים, המוקד יסייע במתן מענה לפניות ציבור מהמגזר החרדי בעניינים הנוגעים לשירותים ממשלתיים, ויתמחה בהעברת המידע בצורה מותאמת לאוכלוסייה החרדית. במאי 2021, לאחר האסון הר מירון יצאו בקמפיין רחב ומשותף עם משרד הבריאות לעידוד טיפול בנפגעי חרדה בעקבות מותם של ארבעים וחמישה חוגגים בהילולת ל"ג בעומר במירון. בכוח סמכותה מגבשת הרשות החלטות ממשלה לקידום חברתי כלכלי וחברתי של המגזר החרדי ותוכניות וכלים מבוססי פתרונות ייחודיים המותאמים למאפייני האוכלוסייה החרדית. בנוסף אמונה על יצירת מסד נתונים עדכני אודות היבטים כלכליים, תעסוקתיים וחברתיים של האוכלוסייה החרדית שיהווה בסיס תומך לקבלת החלטות וגיבוש מדיניות ממשלתית. הרשות מנהלת מעקב אחרי יישום החלטות ממשלה ותוכניות עבודה שעניינן פיתוח כלכלי-חברתי של המגזר החרדי וכן ניהול החלטות ייעודיות. אחת לשנה מציגה הרשות לממשלה תמונת מצב כלכלית וחברתית כוללת בתחום המגזר החרדי בישראל. בכוח סמכותו של יו"ר ועדת ההיגוי לזמן מנהלים כלליים של משרדי ממשלה וכן אנשי מקצוע שמתמחים בתחומים הרלוונטיים לנושאים הנדונים. על פי החלטת הממשלה - בנושאים הנוגעים לשילוב חרדים בשירות המדינה, יוזמן נציב שירות המדינה או נציגו. עם הקמת הממשלה ה-37 הורחבו סמכויותיה של הרשות כך שתוכל גם לבצע פעולות ממשלתיות ובכך הפכה מרשות מתכללת לרשות עצמאית ומבצעת על פי ההחלטה הרשות תהיה חברה בפורומים מקצועיים ממשלתיים, צוותים בין משרדיים, ובוועדות שרים. ביולי 2023 הנחה מזכיר הממשלה את כלל משרדי הממשלה להעביר לעיון הרשות כל פרויקט ממשלתי הקשור לציבור החרדי. לרשות קול קורא פעיל בהיקף של חמישה מילוני שקלים לקידום מיזמים קהילתיים לציבור החרדי. לרשות לפיתוח כלכלי חברתי במגזר החרדי ועדת היגוי המאשרת את תוכניות העבודה, מקבלת דיווחים שוטפים על פעילותה ועוקבת אחר ביצוע תפקידיה. חברי הוועדה הם: המנהלים הכלליים של משרד ראש הממשלה, מנהלי משרד ראש הממשלה החלופי, מנהלי משרד הכלכלה והתעשייה, מנהלי משרד התחבורה והבטיחות בדרכים ומנהלי משרד האוצר וכן נציגים מטעם היועץ המשפטי לממשלה ולעיתים אף הוא עצמו. בינואר 2021, הוקם ברשות לפיתוח כלכלי חברתי במגזר החרדי אגף מחקר ואסטרטגיה ואגף קשרי ציבור. בראש האגף למחקר ואסטרטגיה עומד הלל וואזנר, את קשרי הציבור מנהלת אלישבע ליברמן. בתחילת שנת 2022 הוקם האגף לרשויות המקומיות החרדיות, בראש האגף עומדת איטי זיכרמן. באותה שנה מונתה עו"ד נופר שמחי ליועצת המשפטית של הרשות. בחודש נובמבר 2023 עם פרוץ מלחמת 'חרבות ברזל' קיבל סגן השר הממונה אורי מקלב את המלצת ראש הרשות רועי אסף ומינה את בנימין כהן כפרויקטור ייעודי לשעת החירום בציבור החרדי. הקמת מיזם משותף עם משרד המדע המנגיש את תעשיית ההיי-טק באמצעות יציאת פרויקטי עבודה אמתיים. בשל היפגעות גבוהה של ילדים מהמגזר החרדי בתאונות דרכים יצאו בפרויקט משותף עם הרלב"ד במסגרתו יוקמו מתחמי הדרכה, הקמה של כיתות זה"ב, ורכישת ערכות הדרכה ייעודיות לבתי הספר במגזר החרדי. פרויקטים משותפים עם המשרדי לענייני ירושלים: תוכנית אסטרטגית לחרדים בירושלים ועידוד וליווי עסקים בבעלות חרדית. פרויקט משותף עם המשרד לשיווין חברתי להכנת חרדים וחרדיות לשירות ציבורי. הפרויקט הופסק מאחר שהוא התקיים בהפרדה מגדרית. תהליכי שיתוף ציבור במגוון תחומים, בריאות, רווחה, כלכלה, ושיכון. פרויקט ממשלתי רחב היקף לתעסוקה בציבור החרדי בהיקף של עשרות מילוני שקלים. פרויקט רחב לקידום הבריאות בציבור החרדי בהיקף של 70 מיליוני שקלים. הרשות לפיתוח כלכלי של מגזר המיעוטים הרשות לפיתוח והתיישבות הבדואים בנגב הקמת רשות לפיתוח כלכלי-חברתי של המגזר החרדי | מספר החלטה 182, באתר GOV.IL רועי אסף מונה לראש 'הרשות הממשלתית לפיתוח כלכלי חברתי למגזר החרדי', באתר רדיו קול חי, ‏2020-10-18 ערוץ 7, עם קבלת המינוי נועד יו"ר ועדת ההיגוי סגן השר אורי מקלב עם ראש הרשות רועי אסף, לסדרת פגישות מקצועיות במטרה להניע את פעילות הרשות, באתר ערוץ 7, 18 באוקטובר 2020 דני זקן, ‏המפלגות החרדיות: תוקם רשות לפיתוח כלכלי-חברתי של המגזר החרדי, באתר גלובס, 12 במאי 2020 הקמת מוקד לפניות ציבור ותשתית ייעודית להסברה עבור הרשות לפיתוח חברתי-כלכלי של המגזר החרדי | מספר החלטה 620, באתר GOV.IL ציוץ של מענדי גרוזמן ברשת החברתית אקס (טוויטר), 4 במאי 2021 הישג למקלב: הממשלה אישרה את הרחבת הרשות החרדית | המחדש, באתר hm-news.co.il, ‏2023-07-02 אברהם פריינד, מזכיר הממשלה: "להעביר לעיון הרשות החרדית כל נושא שקשור לחרדים", באתר בחדרי חרדים, 11 ביולי 2023 פורסם קול קורא לרשויות מקומיות – פיתוח וביצוע תוכניות לפיתוח כלכלי חברתי למגזר החרדי מיליוני שקלים למיזמים קהילתיים חרדיים, באתר ערוץ 7, 28 במרץ 2023 לראשונה: הממשלה מגייסת תקציבים ייעודיים באופן ישיר למגזר החרדי, באתר קול ברמה אביחי חבר, סגן השר מקלב מינה פרוייקטור לתכלול מרכז הפעילות, באתר בחדרי חרדים, 18 באוקטובר 2023 אור קשתי, אחרי הפרסום ב"הארץ": בוטל קורס הכשרה לשירות המדינה בהפרדה מגדרית, באתר הארץ, 18 בנובמבר 2021 תעסוקה לנשות אברכים בהיקף של מיליונים, באתר ערוץ 7, 26 ביולי 2023 שי קליין, מקלב וברקת סיכמו: זה הסיוע שיוקצה לתעסוקת נשים חרדיות, באתר ביזנעס, ‏2023-07-26 עכשיו 14 בריאות, לראשונה: תוכנית רוחבית לקידום הבריאות בציבור החרדי, באתר עכשיו 14, 11 בספטמבר 2023 התכנית של ארבל ומקלב לקידום הבריאות בציבור החרדי | המחדש, באתר hm-news.co.il, ‏2023-09-11